Source: http://docplayer.fi/1689664-2-tarkastaja-tutkijatohtori-helena-sjogren.html
Timestamp: 2018-02-24 06:54:33+00:00
Document Index: 22086860

Matched Legal Cases: ['KKO ', 'kko ', 'kko ', 'kko ', 'kko ', 'kko ', 'kko ', 'kko ', 'tuomioistuin ', 'Tuomioistuin ', 'KKO ', 'KKO ']

2. tarkastaja: Tutkijatohtori Helena Sjögrén - PDF
2. tarkastaja: Tutkijatohtori Helena Sjögrén
Download "2. tarkastaja: Tutkijatohtori Helena Sjögrén"
1 LAPPEENRANNAN TEKNILLINEN YLIOPISTO Kauppakorkeakoulu Yritysjuridiikka Hanna-Leena Pyykkö PIENYRITTÄJÄN VELKAJÄRJESTELY Työn ohjaaja/tarkastaja: Professori Pasi Syrjä 2. tarkastaja: Tutkijatohtori Helena Sjögrén
2 TIIVISTELMÄ Tekijä: Hanna-Leena Pyykkö Tutkielman nimi: Pienyrittäjän velkajärjestely Tiedekunta: Kauppakorkeakoulu Pääaine: Yritysjuridiikka Vuosi: 2015 Pro gradu tutkielma: Lappeenrannan teknillinen yliopisto, 93 sivua, 1 kuvio, 6 taulukkoa, 1 liite Tarkastajat: professori Pasi Syrjä tutkijatohtori Helena Sjögrén Hakusanat: velka, insolvenssi, elinkeinonharjoittaja, yksityishenkilön velkajärjestely ja rehabilitaatio Laki yksityishenkilön velkajärjestelystä (VJL, 57/1993) muuttui Yksityiset elinkeinon- ja ammatinharjoittajat saivat aiemmin velkajärjestelyn yksityistalouden veloille, mutta uutta on se, että myös elinkeinotoiminnan velkoja voidaan järjestellä samassa yhteydessä. Yksityishenkilön velkajärjestelyä ei voi hakea pelkästään yrityksen velkoihin. Jotta elinkeinon- ja ammatinharjoittaja voisi saada velkajärjestelyn, yritystoiminnan pitää olla pienimuotoista ja perustua yrittäjän omaan työpanokseen. Laki ei koske yhtiömuotoisia yrityksiä, joten ne rajataan tämän tutkimuksen ulkopuolelle. Tässä tutkimuksessa selvitetään, miten velkajärjestelylaki kohtelee pienyrittäjää. Velkajärjestelylakiin tuli 30 muutosta, mutta keskityn tutkimuksessani pienyrittäjän kannalta merkityksellisiin seikkoihin. Toisena tutkimustehtävänä on selvittää pienyrittäjän epäonnistumisen syitä ja seurauksia. Työn tutkimuksellinen lähestymistapa on kvalitatiivinen eli laadullinen ja aineistonkeräystapana käytettiin puolistrukturoituja haastatteluja. Tutkimusaineistoa kerättiin haastattelemalla epäonnistumisen kokeneita yrittäjiä tammi-maaliskuussa Teoriaosuudessa perehdytään alan kirjallisuuteen, tuomioistuimen oikeustapaukseen ja hallituksen esityksiin. Johtopäätöksenä voidaan todeta, että velkajärjestelylain muutos mahdollistaa ammatin- ja elinkeinonharjoittajien pääsyn velkajärjestelyyn ja velkajärjestelyssä voidaan tietyin
3 edellytyksin järjestellä elinkeinotoiminnasta syntyneet velat. Menettely on kevyempi ja edullisempi kuin yrityssaneeraus. Lakimuutos on historiallinen insolvenssioikeuden alalla ja se asettaa elinkeinon- ja ammatinharjoittajat tasavertaiseen asemaan muiden velallisten kanssa ottaen huomioon elinkeinotoiminnan velkojen järjestelylle asettamat erityispiirteet. Velkajärjestelyn edellytykset ovat pienyrittäjälle hyvin tiukat, eli olettavasti moni velallinen ei hakeudu velkajärjestelyyn. Käytäntö osoittaa, onko säännöstö niin tiukka, etteivät yksityiset elinkeinon- ja ammatinharjoittajat hae velkajärjestelyä, vaan lopettavat mieluummin liiketoimintansa.
4 ABSTRACT Author: Hanna-Leena Pyykkö Title: Individual debt adjustment Faculty: LUT School of Business Master s Programme: Business Law Year: 2015 Master s Thesis: Lappeenranta University of Technology, 93 pages, 1 figure, 6 tables, 1 appendix Examiners: Professor Pasi Syrjä Post-doctoral Researcher Helena Sjögrén Keywords: debt, insolvency, entrepreneur, individual debt adjustment, rehabilitation The law of individual debt adjustment (VJL, 57/1993) was changed on 1 January Private entrepreneurs and self-employed persons were previously able to file for debt adjustment for private debts but now business debts, too, can be adjusted simultaneously. Individual debt adjustment can not be applied for business debts only. To file for individual debt adjustment, the business of the entrepreneur or self-employed person has to be a small-scale business and based on the entrepreneur s own work contribution. Businesses of other company types are not involved in the law of individual debt adjustment, consequently, they are excluded from this study. The aim of this Master s thesis is, firstly, to examine how private persons are treated in individual debt adjustment. Thirty changes were made to the law, but in this thesis only the issues relevant to small business owners are discussed. The second research objective is to investigate small-scale entrepreneur s reasons for failure and its consequences. The qualitative research method was achieved by using semi structured, in-depth interviews with experts carried out between January and March These interviews are utilized to gain a comprehensive understanding of the phenomen of failure. The literature of the field, a court decision and board decisions are discussed in the background section.
5 To conclude, the changed debt adjustment law makes it possible for self-employed persons and entrepreneurs to receive debt adjustment services and under certain circumstances, business debts can be restructured in debt adjustment. The adjustment is simpler and cheaper than debt restructuring. The change is historical in the field of insolvency. Selfemployed persons and entrepreneurs are now treated equally with other debtors considering the special characteristics of business debt adjustment. The conditions for debt adjustment are very strict for small-scale entrepreneurs, therefore, it is presumable that many debtors are not able to receive debt adjustment services. The future will show whether the rules are so rigid that private entrepreneurs and self-employed persons prefer exiting from business to filing for debt adjustment.
6 Alkusanat Aikuisiällä opiskelu on voimaannuttava kokemus, kun voi yhdistää sekä työkokemuksen että uuden opiskelun. Gradun tekeminen on ollut mielenkiintoinen ja opettavaisin vaihe opinnoissani. Kaikkein eniten olen nauttinut matkalla olosta. Olen kiitollinen, että olen voinut toteuttaa unelmani yliopisto-opinnoista. Suurin kiitos kuuluu rakkaalle perheelleni Laurille ja Katariinalle jatkuvasta kannustuksesta. Kiitos Katariinalle englanninkielisen tekstin tarkastamisesta. Kiitokset myös gradutyöni ohjaajille professori Pasi Syrjälle ja tutkijatohtori Helena Sjögrénille sekä kaikille työkavereilleni, jotka mahdollistivat tämän työn tekemisen. Hanna-Leena Pyykkö Lappeenrannassa
7 SISÄLLYSLUETTELO 1 JOHDANTO Tutkimuksen taustaa Tutkimusongelma ja tavoitteet Tutkimusmenetelmä ja aineiston keruu Tutkimuksen rakenne Tutkimuksen käsitteet LAINSÄÄDÄNTÖÖN PERUSTUVA LIIKETALOUDELLINEN EPÄONNISTUMINEN Laki yksityishenkilön velkajärjestelystä Takaisinsaanti yksityishenkilön velkajärjestelyssä Laki yrityksen saneerauksesta Konkurssilaki Laki takaisinsaannista konkurssipesään Rikoslaki Moitittava menettely elinkeinotoiminnassa Elinkeinonharjoittajan järjestelyvaihtoehdot EPÄONNISTUMINEN LIIKETALOUDELLISEEN KIRJALLISUUTEEN PERUSTUEN Tilastotietoja yrityksistä ja maksukyvyttömyydestä Yrittäjyydestä yleisesti Epäonnistumisen syyt Epäonnistumisen seuraukset TUTKIMUKSEN TOTEUTTAMINEN Tutkimusmenetelmä ja -aineisto Tutkimuksen aineisto ja analyysi Tutkimuksen aineisto Tutkimuksen kohderyhmä Aineiston analysointi Tutkimuksen reliabiliteetti ja validiteetti EPÄONNISTUMISEN SYYT JA SEURAUKSET Yrittäjän oma käsitys konkurssiin johtaneista syistä Konkurssin seuraukset yrittäjälle Yrittäjän suhtautuminen velkojen anteeksiantamiseen Yrittäjän näkemykset velkajärjestelylain muutoksesta Konkurssista oppiminen Yrittäjäuran jatkuminen Tutkimustulosten tarkastelu YHTEENVETO JA JOHTOPÄÄTÖKSET Velkajärjestelylain vaikutukset elinkeinonharjoittajalle Epäonnistumisen syyt Epäonnistumisen inhimilliset vaikutukset LÄHTEET LIITTEET
8 KÄYTETYT LYHENTEET AL Avioliittolaki (234/1929) HE hallituksen esitys eduskunnalle KonkL konkurssilaki (120/2004) KKO korkein oikeus LaVM lakivaliokunnan mietintö (14/1992) LTKieltoL laki liiketoimintakiellosta (1059/1985) oikeusministeriön asetus velallisen maksukyvyn arvioinnin perusteista yksityishenkilön velkajärjestelyssä (322/2001) OYL osakeyhtiölaki (624/2006) PeL Suomen perustuslaki (731/1999) RL rikoslaki (39/1889) TakSL laki takaisinsaannista konkurssipesään (758/1991) VerL laki verotusmenettelystä (1558/1995) VJA asetus yksityishenkilön velkajärjestelystä (58/1993) VJL laki yksityishenkilön velkajärjestelystä (57/1993) YrSanL laki yrityksen saneerauksesta (47/1993)
9 KUVIOT JA TAULUKOT Kuvio 1. Insolvenssioikeuden pääryhmät, s. 9 Taulukko 1. Vireille pannut konkurssit tammi lokakuussa , s. 17 Taulukko 2. Yksityishenkilön velkajärjestelyhakemukset tammi-joulukuussa , s. 18 Taulukko 3. Epäonnistumisen ulkoiset syyt, s. 26 Taulukko 4. Epäonnistumisen sisäiset syyt, s. 27 Taulukko 5. Yrittäjät ja heidän taustat, s. 39 Taulukko 6. Epäonnistumisen sisäiset ja ulkoiset tekijät, s. 47
10 1 JOHDANTO Muuttuneen velkajärjestelylain ( ) mukaan pienimuotoista elinkeinotoimintaa harjoittava yrittäjä voi saada velkansa järjestellyiksi. Tämä on historiallisesti merkittävin ja tärkein maksukyvyttömyyslainsäädännön muutos modernien insolvenssilakien (Laki yrityksen saneerauksesta (YrSanL, 47/1993) ja laki yksityishenkilön velkajärjestelystä (VJL, 58/1993) säätämisen jälkeen. Velkajärjestelylaki rikkoo yrityssaneerauslain ja velkajärjestelylain eron, jonka mukaan vain yrityssaneerauslaissa voidaan järjestellä yritysvelkoja. Jos yritystoiminta ei ole kannattavaa, hakijalla ei ole edellytyksiä velkajärjestelyyn, vaan hänen on haettava yritys konkurssiin. Taloudellisissa vaikeuksissa olevan pienyrittäjän asema kohenee huomattavasti, kun yrittäjällä on mahdollisuus hakeutua velkajärjestelyyn. Lakimuutoksen toivotaan auttavan vuodessa jopa 500 yrittäjää, jotka muuten joutuisivat lopettamaan liiketoimintansa. Tyypillisessä tilanteessa järjesteltävien velkojen määrä ei ole kovin suuri, mutta käytännössä yrittäjän toimeentulo voi estyä pitkälle tulevaisuuteen. Velkajärjestelystä hyötyvät myös velkojat, koska elinkeinotoiminta voi jatkua. Henkilö pystyy työllistämään itsensä ja maksamaan ainakin osan veloista. Tällä on myös suuri inhimillinen ja sosiaalinen merkitys yhteiskunnalle. Tässä tutkimuksessa haastateltiin kuutta konkurssin kokenutta pienyrittäjää, jotka kaikki näkivät velkajärjestelyn suotuisana vaihtoehtona ylivelkatilanteen korjaamiseksi. 1.1 Tutkimuksen taustaa Liiketoiminnan epäonnistumista on tutkittu 1950-luvulta alkaen, mutta tässä tutkimuksessa keskitytään 2000-luvun epäonnistumiseen ja sen seurauksia käsittelevään kirjallisuuteen. Tästä huolimatta pienyrittäjien epäonnistumista on tutkittu vähän Suomessa. Tutkimuksessa selvitetään, miten ammatin- ja elinkeinonharjoittaja kokee velkajärjestelylain muutoksen. Lain tarkoituksena on auttaa pienyrittäjää, joka esimerkiksi sairauden takia joutuu tilapäisesti maksuvaikeuksiin. Onko siis lakimuutoksesta apua pienyrittäjän jouduttua
11 2 maksuvaikeuksiin? Mitä tekijöitä yrittäjän on hyvä ottaa huomioon harkitessaan velkajärjestelyyn hakeutumista? Tutkimusta varten haastateltiin kuutta liiketoiminnassa epäonnistunutta pienyrittäjää. Tutkimuksen tavoitteena on syventää ja parantaa ymmärrystä konkurssin tehneen henkilön näkemyksistä konkurssiin johtaneista syistä ja seurauksista. Tutkimuksessa ei arvioida konkurssin oireita tai merkkejä eikä käsitellä ratkaisukeinoja konkurssin välttämiseksi. Tutkimus rajataan pienyrittäjän epäonnistumiseen. 1.2 Tutkimusongelma ja tavoitteet Ammatin- ja elinkeinonharjoittajat voidaan rinnastaa asemaltaan palkansaajiin. Ennen vuoden 2015 lakimuutosta henkilöt olivat väliinputoajia, koska velkajärjestelyyn päästäkseen heidän oli lopetettava yritystoiminta kokonaan. Lakimuutoksen jälkeen ammatin- ja elinkeinonharjoittajat voivat hakeutua velkajärjestelyyn, jos he täyttävät velkajärjestelyn edellytykset, eikä estettä ole. Lisäksi pienyrittäjällä on lisäedellytykset, joiden tulee täyttyä. Rehabilitaation periaatteiden kannalta ammatin- ja elinkeinonharjoittajat ovat haasteellisessa asemassa, koska velkajärjestelyn esteperusteet ja lisäedellytykset ovat varsin tiukat. Toisaalta yrityssaneeraus on heille kustannuksiltaan kallis ja raskas vaihtoehto. Tutkimusongelma on määritelty seuraavasti: Tutkimuskysymys 1 Miten velkajärjestelylaki kohtelee pienyrittäjää? Tutkimuskysymys 2 Miten pienyrittäjä kokee yritystoiminnan epäonnistumisen? Mitkä ovat epäonnistumisen syyt ja seuraukset? Tutkimuksessani pohdin, miten yksityishenkilön velkajärjestelylaki vaikuttaa elinkeinon- ja ammatinharjoittajiin, ja mitkä ovat lakimuutoksen tärkeimmät uudistukset yrittäjälle. Mitä pienyrittäjän tulee ottaa huomioon harkitessaan
12 3 velkajärjestelyyn hakeutumista? Toisessa osiossa tarkastelen pienyrittäjän epäonnistumisen syitä ja seurauksia konkurssiin päättyneessä liiketoiminnassa. Tutkimus rajataan pienyrittäjiin, jotka työllistävät pääosin itsensä ja korkeintaan muutaman ulkopuolisen työntekijän. Työssä ei pohdita konkurssin oireita tai merkkejä eikä selvitetä, miten konkurssi olisi ollut vältettävissä. Lopettaneita yrityksiä ei tarkastella. 1.3 Tutkimusmenetelmä ja aineiston keruu Tutkimukseni on kvalitatiivinen, joten kohdejoukkoa haastattelemalla pyritään löytämään liiketoiminnan epäonnistumisen keskeiset syyt ja seuraukset. Laadullisen tutkimuksen tarkoitus on antaa ääni tietylle rajatulle ihmisryhmälle, kuten konkurssin tehneille pienyrittäjille, joita on tutkittu vähän (Hakala teoksessa Valli & Aaltola 2015, 22). Tutkimus on kuvaileva, eli siinä dokumentoidaan tutkittavan ilmiön keskeisiä ja kiinnostavia piirteitä. Kuvailevassa tutkimuksessa tarkastellaan, mitkä ovat tutkittavan ilmiön olennaisimmat käyttäytymismuodot, uskomukset tai prosessit. (Hirsjärvi, Remes & Sajavaara et al. 2013, , 139). Osallistujilla on kokemusperäistä tietoa konkurssista, joten henkilökohtainen haastattelu on sopiva tapa tutkia tätä arkaluontoista asiaa. Tutkimus on rajattu koskemaan kuuden pienyrittäjän konkurssiin päättynyttä toimintaa. Kohdejoukko valikoitui tiedustelemalla tuttava-, ystävä- ja opiskelijatovereilta halukkaita osallistujia. Edellytyksinä oli, että yritys oli harjoittanut pienimuotoista liiketoimintaa, yrittäjän oma työpanos oli ollut merkittävä ja konkurssi ei ollut seurausta rikollisesta toiminnasta. Tutkimus on tyypiltään laadullinen tapaustutkimus, jossa tutkimuskysymyksiin liittyvää tietoa kerätään omakohtaisesti liiketoiminnan epäonnistumisen kokeneilta henkilöiltä. Tapausta tutkimalla pyritään lisäämään ymmärrystä kohdeilmiöstä pyrkimättä yleistettävään tietoon. Tapaustutkimuksessa pyritään tuottamaan valitusta kohdejoukosta yksityiskohtaista ja intensiivistä tietoa. (Hirsjärvi et al. 2013, ). Tapaustutkimus on sopiva menetelmä, koska tutkimuskohteena ovat yrittäjän kokemukset konkurssista ja sen seurauksista.
13 4 Aineiston keruu Keräsin aineiston puolistrukturoidulla teemahaastattelulla, jossa jokaiselle henkilölle esitetään haastattelutilaisuudessa samat kysymykset ja niihin vastataan omin sanoin. Selvitin tutkittavien kokemuksia konkurssin syistä ja seurauksista. Lisäksi tiedustelin mielipiteitä siitä, miten velkajärjestelylaki mahdollistaa pienyrittäjän ylivelkatilanteen selvittämisen. Puusan (2011, 76) mukaan haastateltavilla on kokemusta ja tietoa tutkittavasta ilmiöstä, jolloin puhutaan tarkoituksenmukaisesta ja harkinnanvaraisesta näytteestä. Tutkimuksessani haastateltiin kuutta epäonnistumisen kokenutta pienyrittäjää. Teoriaosuudessa käsitellään epäonnistumiseen liittyviä oikeus- ja lakitekstejä. Liiketaloudellista epäonnistumista kuvataan lehtiartikkeleissa ja kirjoissa. Tutkimusmateriaalin analysointi ja käsittely Laadullisen tutkimuksen tavoitteena ei ole ainoastaan teorian testaaminen, vaan pyrkimyksenä on aineistoa monipuolisesti tarkastelemalla tuoda esiin ennalta odottamattomia seikkoja. Pienyrittäjän epäonnistumisesta ei ole kovin paljon tutkimustietoa, ainakaan Suomessa, eli tarkoitus on tuottaa uutta tietoa. Tutkimuksen luotettavuutta varmistetaan selostamalla huolellisesti tutkimuksen toteutuksen vaiheet. Tutkimusraportissa esitellään tarkasti aineiston tuottamisen olosuhteet sekä selostetaan luokittelujen ja tulkintojen perusteet. Täten parannetaan tutkimuksen luotettavuutta (Hirsjärvi et al. 2013, ), vaikka tutkimuksessani ei ole käytössä muuta tutkimusmenetelmää kuin haastattelut. Tutkimuksessa käydään läpi alan kirjallisuutta, voimassaolevaa lainsäädäntöä ja oikeusministeriön asettaman työryhmän mietintöä (59/2013). Velkajärjestelylain aiheuttamia muutoksia ja odotuksia tarkastellaan omien havaintojen ja työkokemuksen perusteella. Tarkastelu rajataan insolvenssimenettelyistä yksityishenkilön velkajärjestelyyn ja erityisesti pienyrittäjää koskeviin velkajärjestelylain muutoksiin vuoden 2015 alusta.
14 5 1.4 Tutkimuksen rakenne Tutkimuksessa on kuusi lukua. Ensimmäisenä osana on johdanto, jossa kerrotaan tutkimuskysymykset ja tutkimuksen tavoitteet. Lisäksi selvitetään lyhyesti, mitä velkajärjestelylaki tarkoittaa pienyrittäjälle. Luvussa kaksi käsitellään lainsäädäntöön perustuvaa liiketaloudellista epäonnistumista. Luku painottuu voimassa olevan insolvenssilainsäädännön pääpiirteiden kuvaukseen. Luvussa kolme kuvataan epäonnistuminen liiketaloudelliseen kirjallisuuteen perustuen. Tutkimuksessa keskitytään yrityksen epäonnistumisen syiden ja seurausten selvittämiseen. Luvussa neljä siirrytään empiriaosioon. Aluksi selvitetään haastattelun tekemiseen ja purkuun liittyvät vaiheet. Viidennessä luvussa raportoidaan tutkimushaastattelujen tulokset, joita peilataan teoriaan. Osiossa kuvaillaan haastatteluissa esiin tulleita merkittäviä ja huomionarvoisia seikkoja. Kuudennessa luvussa esitellään tutkimuksen yhteenveto ja johtopäätökset. Tässä luvussa vastataan tutkimuskysymyksiin ja arvioidaan tutkimusta sekä esitetään jatkotutkimusaiheita. 1.5 Tutkimuksen käsitteet Tutkimuksen keskeisimpiä käsitteitä ovat: velkajärjestelyn piiriin kuuluva velka insolvenssi elinkeinonharjoittaja rehabilitaatio Velkajärjestelyn piiriin kuuluva velka Velka on velallisen velvoite, jonka mukaan hänen on tehtävä eräpäivänä velkojalle sovittu suoritus (Koulu & Lindfors 2010, 17). Useimmiten kysymyksessä on rahavelka. Velka tarkoittaa tässä tutkimuksessa elinkeinotoimintaa harjoittavan luonnollisen henkilön sekä yksityistalouden että elinkeinotoiminnan velkoja (HE 83/2014, 45).
15 6 Velkajärjestelyn piiriin kuuluvat kaikki velallisen velat, jotka ovat syntyneet ennen kuin velkajärjestely aloitetaan, mukaan luettuna vakuusvelat. Velan peruste tai määrä voi olla ehdollinen, riitainen tai muusta syystä epäselvä. Velkajärjestelyn piiriin kuuluvat edellä mainittujen velkojen velkajärjestelyn alkamisen ja maksuohjelman vahvistamisen välisenä aikana kertyvät korot, perimis- ja täytäntöönpanokulut. (Koskelo & Lehtimäki 1997, , 218). Verovelkojen osalta ratkaisevaa on verovelvollisuuden perusteen ajankohta. Ansiotulosta ja pääomatulosta perittävien verojen osalta olennainen on verovuoden päättymisajankohta. Velkajärjestelyn alkaessa kuluvan verovuoden velka ei siis kuulu velkajärjestelyn piiriin. (Koskelo & Lehtimäki 1997, ). Perintö- ja lahjaveron osalta ratkaisevaa on perittävän kuoleman ja lahjan saannin ajankohta. Kestovelkasuhteissa velkajärjestelyn piiriin kuuluva velka on se osa velasta, joka kohdistuu velkajärjestelyn aloittamista edeltävään aikaan. (Koskelo & Lehtimäki 1997, 216). Laki verotusmenettelystä (VerL, 1558/1995) 88 :n mukaan velkajärjestelyn aikana omaisuuden myynnistä aiheutuva luovutusvoittovero ei kuulu velkajärjestelyn piiriin. Yksityinen elinkeinonharjoittaja vastaa elinkeinotoiminnan veloista henkilökohtaisesti samoin kuin avoimen yhtiön ja kommandiittiyhtiön henkilökohtaisesti vastuunalainen yhtiömies. Velkajärjestelyssä erotellaan jokaisen velan osalta, onko kyseessä yksityistalouden vai elinkeinotoiminnan velka, koska niitä koskevat eri säännökset. (VJL 45 ja 45 a ). Yrityksen nimissä otettu velka on useimmiten elinkeinotoiminnan velkaa, mutta yksityishenkilön ottama velka ei ole yksityistalouden velkaa, jos velka on käytetty elinkeinotoimintaan. Velkajärjestelyssä jokainen velka luokitellaan joko yksityistalouden tai elinkeinotoiminnan ryhmään. (Niemi-Kiesiläinen 1995, 65 66; Koskelo & Lehtimäki 1997, 314). Insolvenssi Uiton (2010, 21, 28) mukaan insolvenssilla eli maksukyvyttömyydellä tarkoitetaan muuta kuin tilapäistä kyvyttömyyttä maksaa erääntyneet saatavat. Jos velka ei ole erääntynyt, velallinen ei ole maksukyvytön. Yrityksen näkökulmasta
16 7 maksukyvyttömyys on todennäköistä, jos yrityksellä ei ole likvidejä varoja, kannattavuus ja kassavirta ovat heikkoja ja yrityksellä on paljon velkaa eli vierasta pääomaa (Laakso, Laitinen & Vento 2010, 17). Velkajärjestelylain 10 :n 3 momentin mukaan lakisääteisten maksujen olennainen laiminlyönti ei ole velkajärjestelyn esteperuste, jos maksujen laiminlyönti on johtunut maksukyvyttömyydestä. Normaalin yrittäjäriskin seurauksena maksamatta jääneet maksut, esimerkiksi verot, eivät muodosta estettä velkajärjestelylle. (HE 83/2014, 13, 29, 52). Velalliselle ongelmia tuottaa maksukyvyttömyyden osoittaminen, jos elinkeinotoiminnan päättymisestä on kulunut pitkä aika tai kirjanpito on ollut puutteellinen. Toteennäyttö onnistunee, jos yritystoiminta ei ollut kannattavaa tai jos muita kuin lakisääteisiä maksuja jätettiin maksamatta, mikä on osoitus maksukyvyttömyydestä. (HE 83/2014, 52). Elinkeinonharjoittaja Elinkeinonharjoittajalla tarkoitetaan yksityisiä elinkeinon tai ammatin harjoittajia sekä avoimen yhtiön tai kommandiittiyhtiön henkilökohtaisesti vastuunalaisia yhtiömiehiä. Elinkeinonharjoittajia ovat myös maatilatalouden tai kalastuksen harjoittajat. (YrSanL 1 ja 2 ). Velkajärjestelylain 7. luvun 48 :ssä on elinkeinotoimintaa harjoittavan osakeyhtiön johtoon kuuluvaa osakkeenomistajaa koskeva erityissäännös ja 45 :ssä selostetaan yksityistalouden velkojen järjestelyä koskevat lisäedellytykset. VJL:n 4. luvussa on selvitetty elinkeinonharjoittajia koskevat erityissäännökset. Velkajärjestelyn elinkeinonharjoittajia koskevia säännöksiä sovelletaan velallisiin, jotka parhaillaan harjoittavat elinkeinotoimintaa joko päätoimisesti tai osa-aikaisesti. (VJL 2 2 momentti; HE 83/14, 67; HE 183/1992; LaVM 14/1992 VJL 7. luvun "Elinkeinotoiminnan harjoittajaa koskevat säännökset"; Koskelo & Lehtimäki 1997, ). Elinkeinonharjoittajia koskevia säännöksiä ei sovelleta velalliseen, jonka elinkeinotoiminta on tosiasiallisesti päättynyt vaikka hänellä olisi Y-tunnus voimassa (HE 83/2014, 68; Niemi-Kiesiläinen 1995, 63).
17 8 Rehabilitaatio Rehabilitaatio tarkoittaa velallisen maksukyvyn palauttamista velkavastuuta pienentämällä, jolloin velallinen suoriutuu velkavastuustaan ja säilyttää omaisuutensa. Yrityksen kohdalla rehabilitaatio tarkoittaa yrityksen arvon palauttamista ja toiminnan jatkamista. (Koulu, Havansi, Korkea-aho, Lindfors & Niemi 2009, 47; Koulu & Lindfors 2010, 29 33; Linna 2011, 666). Frade (2012, 53 54) on vertaillut uuden alun, ns. fresh start, ja rehabilitaation eroja. Pohjois-Amerikassa yrittäjälle annetaan uusi mahdollisuus ja siellä liiketoiminnan epäonnistuminen nähdään luonnollisena tapahtumana. Epäonnistunutta yrittäjää ei pitäisi rangaista liian ankarasti eikä liian kauan. Euroopassa on käytössä rehabilitaatiomalli, jossa velat maksetaan maksukyvyn mukaan ja loput annetaan anteeksi. Yhtäältä ylivelkaantunut henkilö on arvioinut oman maksukykynsä väärin tai hänelle on voitu myöntää luottoa liian helpoin perustein. Toisaalta nykyyhteiskunnassa kuluttaminen on suotavaa ja velkaa tarjotaan ja otetaan helposti. Syntyneitä ongelmia ei ole pystytty ennakoimaan eivätkä ne ole olleet tahallisia.
18 9 2 LAINSÄÄDÄNTÖÖN PERUSTUVA LIIKETALOUDELLINEN EPÄONNISTUMINEN Insolvenssioikeutta voidaan ryhmitellä monella tapaa. Oikeuskirjallisuudessa insolvenssioikeutta on ryhmitelty esimerkiksi kuvion 1 tavalla. Insolvenssioikeus jaetaan perinteiseen insolvenssioikeuteen, jolla tarkoitetaan ulosottoa ja konkurssia ja moderniin insolvenssioikeuteen, jota edustavat yksityishenkilön velkajärjestely ja yrityssaneeraus. Ylivelkaantuneen velallisen velkavastuu toteutetaan yksityishenkilön velkajärjestelyssä. Modernin insolvenssipolitiikan tavoite on palauttaa ylivelkaantuneet henkilöt yhteiskunnan aktiivisiksi toimijoiksi. (ks. Koulu & Lindfors 2010, 10 11, 56; Koulu & Niemi-Kiesiläinen 1996, ; Niemi-Kiesiläinen 1995, 1 2). Insolvenssioikeuden pääryhmät Insolvenssioikeus Perinteinen insolvenssioikeus Moderni insolvenssioikeus Ulosotto Konkurssi Yksityishenkilön velkajärjestely Yrityssaneeraus Kuvio 1: Insolvenssioikeuden pääryhmät
19 Laki yksityishenkilön velkajärjestelystä Laki yksityishenkilön velkajärjestelystä (VJL, 57/1993) tuli voimaan Velkajärjestelyssä tuomioistuin vahvistaa velalliselle maksuohjelman, joka korvaa velallisen alkuperäiset maksuvelvoitteet. Velkajärjestely vaikuttaa merkittävällä tavalla velallisen ja velkojien suhteisiin. (Koulu & Lindfors 2010, ). Velkajärjestelyn edellytyksenä on, että velallinen on maksukyvytön pääasiassa ilman omaa syytään (VJL 9 ). VJL 3 :n 2 momentin mukaan maksukyvyttömyydellä tarkoitetaan sitä, että velallinen on muuten kuin tilapäisesti kykenemätön maksamaan velkojaan niiden erääntyessä. Maksukyvyttömyyden tulee johtua sosiaalisesta suoritusesteestä kuten sairaudesta, työkyvyttömyydestä, työttömyydestä tai olosuhteiden muutoksesta (VJL 9 1 momentti) tai velkajärjestelyyn tulee olla painat perusteet (VJL 9 2 momentti). Yksityishenkilön velkajärjestely on yksinomaan velallisaloitteinen insolvenssimenettely (Koulu & Lindfors 2010, 142). Aiemmin maksukyvyttömyyden syynä olivat yritystoiminnan päättymisestä, työttömyydestä tai sairaudesta johtuva maksukyvyn heikentyminen tai takausvastuusta aiheutunut maksuvelvollisuus (Karkia 2003, 37; Koulu & Lindfors 2010, ). Nykyisin maksukyvyttömyys liittyy useimmiten lukuisiin kulutusluottoihin tai maksamattomiin laskuihin. Ylivelkaantuneiden yksityisten elinkeinon- ja ammatinharjoittajien taloudellinen kokonaistilanne voidaan korjata velkajärjestelyssä. Pienimuotoista, rehellistä liiketoimintaa harjoittaneelle yrittäjälle annetaan toinen mahdollisuus edellyttäen, että elinkeinotoiminta on jatkamiskelpoista. Tavoitteena on kannustaa velallisia yrittäjyyteen ja siten ehkäistä syrjäytymistä. Elinkeinotoiminnan velkojen järjestely edellyttää aina maksukyvyttömyyttä (HE 83/ ; Oikeusministeriö 59/2013, 59 63). Yhtiömuodossa harjoitettavan yritystoiminnan velkoja ei voida järjestellä yksityishenkilön velkajärjestelyssä (HE 83/2014, 70). Yrityksen lopettamisen jälkeen jääneet yritystalouden velat voidaan järjestellä yksityishenkilön velkajärjestelyssä (45 3 momentti).
20 Takaisinsaanti yksityishenkilön velkajärjestelyssä Takaisinsaannissa voidaan peräyttää laillisesti ja sopijapuolia sitovasti tehtyjä oikeustoimia, jos ne loukkaavat velkojien asemaa tai velkojien välistä tasa-arvoa (Niemi 2014, ). Velkajärjestelylle on este, jos velallinen on sopimattomasti heikentänyt taloudellista asemaansa, sopimattomasti suosinut yhtä velkojaa tai järjestellyt taloudellista asemaansa velkojien vahingoksi (VJL 10 4 momentti). Tapaukset, joissa takaisinsaantiperuste ei muodosta estettä velkajärjestelylle, velkojalla on mahdollisuus takaisinsaantikanteen ajamiseen saatavansa suoritukseksi (VJL 60 ). Velallinen voi maksuvaikeuksiin joutuessaan siirtää omaisuuttaan vastikkeetta tai alihintaan läheisilleen saadakseen varallisuuttaan velkojien ulottumattomiin. Tyypillinen esimerkki on lahja tai lahjanluonteinen sopimus, jolla omaisuutta siirretään velkojien ulottumattomiin. Velallisen tekemä ei-tavanomainen maksusuoritus voidaan peräyttää lain takaisinsaannista konkurssipesään (TakSL, 758/1991) 10 :n perusteella tai velallisen rikoksena (RL 39 luku). Velkajärjestelyssä ainoastaan velkoja voi hakea takaisinsaantia (Niemi 2014, ). 2.3 Laki yrityksen saneerauksesta Yrityssaneeraus on tarkoitettu taloudellisissa vaikeuksia olevan mutta jatkamiskelpoisen yrityksen toiminnan tervehdyttämiseen (Koskelo 1994, 7). Laki yrityksen saneerauksesta (YSL 47/1993) tarkoituksena on tarpeettomien konkurssien välttäminen ja saneerausyrityksen velkojien edun maksimoiminen. Tuomioistuin vahvistaa saneerausohjelman, jossa määrätään velkoja, varallisuutta ja toimintaa koskevat toimenpiteet. Saneerausmenettelyssä velallisyrityksen toiminta jatkuu ja se soveltuu parhaiten pk-yritykselle, joka on äkillisen kriisin vuoksi joutunut tilapäisiin maksuvaikeuksiin. Saneerausmenettelyn avulla velkojien tulisi päästä konkurssia parempaan lopputulokseen. Noin kolmannes hakemuksista hylätään, eli yritykset eivät ole elinkelpoisia. (ks. HE 182/92; Karkia 2003, 35 36; Suojanen et al. 2006, ; Koulu & Lindfors 2010, ).
21 12 Elinkeinotoimintaa harjoittava velallinen voi itse valita kumpaa menettelyä hän hakee elinkeinotoiminnan velkojen järjestelyyn. Lain esitöiden mukaan yrityssaneeraus on mahdollinen tilanteessa, kun pelkkä velkojen järjestely ei riittäisi. (HE 83/2014, 20, 27, 31, 69; LaVM 12/2014, 4). 2.4 Konkurssilaki Konkurssin tarkoitus on lopettaa maksukyvyttömäksi todettu yritystoiminta ja jakaa jäljellä oleva varallisuus oikeudenmukaisesti ja tasapuolisesti velkojien kesken. Konkurssissa selvitetään velallisen kaikkien velkojien saatavat yhdellä kertaa. (Könkkölä 2005, ; Niemi 2014, ). Suomen konkurssilain (KonkL 120/2004) 1 luvun 3 :n 1 momentin mukaan konkurssiin saadaan asettaa luonnollinen henkilö sekä yhteisö, säätiö ja muu oikeushenkilö. Konkurssi alkaa, kun velallinen asetetaan tuomioistuimen päätöksellä konkurssiin (KonkL 4 1 momentti). Velallinen voidaan asettaa konkurssiin silloin, kun hän on muuten kuin tilapäisesti kykenemätön maksamaan velkojaan niiden erääntyessä (Könkkölä 2005, 707). Konkurssipesästä maksetaan velkojille heidän saamisiaan siinä määrin kuin pesässä on varoja. Konkurssi alkaa, kun velallinen asetetaan hänen omasta hakemuksestaan tai velkojan hakemuksesta tuomioistuimen päätöksellä konkurssiin. (Suojanen et al. 2006, 227, 230). Konkurssin alettua velallinen menettää oikeuden määrätä konkurssipesään kuuluvasta omaisuudesta (KonkL 3 luku 1 ), mutta velallisen omistusoikeus pesän omaisuuteen säilyy. Pesänhoitajan on muutettava omaisuus rahaksi siten, että siitä saadaan mahdollisimman hyvä myyntitulos. (Koulu 2009, ; Koulu & Lindfors 2010, 75). 2.5 Laki takaisinsaannista konkurssipesään Laki takaisinsaannista konkurssipesään (TakSL, 758/1991) nojalla voidaan peräyttää sellaisia velallisen oikeustoimia, jotka loukkaavat velkojia. Velallinen on voinut tehdä alihintaisia luovutuksia lähipiirille ja viime hetken maksuja jollekin suositulle velkojalle.
22 13 Oleellista on, että tiettyä velkojaa suositaan sopimattomasti toisten velkojien kustannuksella. Tarkoitus on suojata velkojien maksunsaantioikeuksia, eli aiemmin velalliselta suorituksen saanut velkoja voidaan määrätä palauttamaan saamansa varat. (Niemi 2014, ). Yleinen takaisinsaantiperuste (TakSL 5 ) koskee kaikenlaisia oikeustoimia ja se edellyttää muun muassa maksukyvyttömyyttä ja toimen vahingollisuutta muihin velkojiin nähden (Niemi 2014, ). 2.6 Rikoslaki Rikoslain (RL 39/1889) 39 :n mukaan velallinen, joka hävittää omaisuuttaan tai ilman hyväksyttävää syytä lahjoittaa tai luovuttaa omaisuuttaan tai lisää perusteettomasti velvoitteitaan ja näillä toimilla aiheuttaa maksukyvyttömyytensä tai olennaisesti pahentaa maksukyvyttömyyttään, syyllistyy velallisen epärehellisyyteen. Säännöksen tarkoitus on suojata velkojien taloudellisia etuja. Velan syntyminen nimenomaan rikosperusteisesti voi evätä velkajärjestelyyn pääsyn (VJL 10 1 momentti). Tapanin mukaan (2000, ; ks. Viljanen 1998, 1363, 1372) velallisen epärehellisyys on lähtökohtaisesti rangaistavaa, kun teko on tehty taloudellisessa kriisitilanteessa. Keskeistä on huomata, että velallisen epärehellisyyden säännöksissä tarkoitetut teot eivät ole rangaistavia, jos ne eivät vaikuta velallisen kykyyn vastata velvoitteistaan. Olennaista on, että teko pahentaa oleellisesti velallisen maksukyvyttömyyttä. 2.7 Moitittava menettely elinkeinotoiminnassa Konkurssi voi aiheutua myös keinottelun luonteisesta yritystoiminnasta, jolloin yrityksen ylivelkaantuminen on tietoisen toiminnan tulosta. Merkittävän velan syntyminen elinkeinotoiminnassa, törkeän sopimaton menettely velkojia kohtaan tai olennaisten lakisääteisten velvollisuuksien laiminlyönti voivat olla velkajärjestelyn este (VJL 10 3 momentti). Keinotteluluonteisuus elinkeinotoiminnassa tarkoittaa korkean riskin, suurten velkojen ja suurten tuotto-odotusten yhdistelmää (Uitto 2010,
23 14 57). Keinottelunluonteista toimintaa ei ole tavanomainen tuotantotoiminta (HE 183/1992, 50). Hallituksen esityksen mukaan törkeän sopimattomalla menettelyllä tarkoitetaan toimintaa, jonka vuoksi velallinen voitaisiin tai olisi voitu määrätä liiketoimintakieltoon (Laki liiketoimintakiellosta, LTKieltoL, 1059/1985, 3 ). Sopimattomia menettelyitä ovat myös piittaamattomuus velkojien edusta, laittoman tai muun perusteettoman oman edun tavoittelu sekä omaisuuden siirtäminen velkojien ulottumattomiin ennen konkurssia. (Koskelo & Lehtimäki 1997, 71; HE 198/1996). Pelkkä elinkeinotoiminnassa epäonnistuminen ja siitä maksettavaksi jäävät velat eivät osoita ilmeistä piittaamattomuutta (Koskinen 1996, 9). Lakimuutoksen myötä VJL 10 :n 3 kohdan mukaista estettä lievennettiin siten, että maksukyvyttömyyden vuoksi maksamatta jääneet lakisääteiset maksut eivät ole velkajärjestelyn este. Lakimääräisten velvollisuuksien olennainen laiminlyönti elinkeinotoiminnassa tulee olla merkittävää ja suunnitelmallista, jotta se olisi moitittavaa. (HE 83/2014, 13, 27 29, 52). 2.8 Elinkeinonharjoittajan järjestelyvaihtoehdot Velkajärjestelylain mukaan elinkeinotoimintaa harjoittava velallinen voi hakea velkajärjestelyä kahdessa vaihtoehtoisessa tilanteessa: ainoastaan yksityistalouden velat järjestellään ja kaikki elinkeinotoiminnan velat jäävät ennalleen. Edellytyksenä on, että elinkeinotoiminnan velkoja on vähän tai ei lainkaan ja että elinkeinotoiminnan velat pystytään maksamaan elinkeinotoiminnasta saatavilla tuloilla tai avoin yhtiö tai kommandiittiyhtiö on yrityssaneerauksessa. (VJL 45 1 ja 2 momentti; HE 83/2014, 67). jos velallinen on yksityinen elinkeinonharjoittaja sekä yksityistalouden että elinkeinotoiminnan velat voidaan järjestellä (VJL 45 a ). Huomattavaa on, että yksityinen elinkeinonharjoittaja ei voi saada velkajärjestelyä pelkästään elinkeinotoiminnan veloille, vaan yksityistalouden velat on järjesteltävä
24 15 samanaikaisesti (HE 83/2014, 68; VJL 7 luvun 45 :n 3 momentti ja 45 a 1 momentti). Elinkeinonharjoittaja ei voi valita, mille veloille velkajärjestelyä haetaan. Edellytyksenä on myös se, että elinkeinonharjoittajan on täytettävä kaikki velkajärjestelyn yleiset edellytykset (VJL 9 ), eikä velkajärjestelyn yleistä estettä saa olla (VJL 10 ). Elinkeinon- ja ammatinharjoittajan vakava taloudellinen ahdinko voidaan ratkaista yksityishenkilön velkajärjestelyssä. Edellä mainitut erityissäännökset voivat kuitenkin muodostaa esteen velkajärjestelyyn pääsemiselle. Käytännössä on tilanteita, joissa elinkeinonharjoittaja pystyy maksamaan yrityksen menot tulorahoituksella muttei voi nostaa yrityksestään palkkaa. Tällöin henkilö joutuu hakemaan yhteiskunnan tukia välttämättömien elinkustannuksien kattamiseen ja seurauksena on yhteiskunnan menojen kasvaminen. Jos yritykseen kohdistuu velkoja, joita ei voida maksaa tulorahoituksella, muodostuu velkajärjestelyyn hakeutumisen este, joten käytännössä yritys joudutaan lopettamaan.
25 16 3 EPÄONNISTUMINEN LIIKETALOUDELLISEEN KIRJALLISUUTEEN PERUSTUEN 3.1 Tilastotietoja yrityksistä ja maksukyvyttömyydestä Tilastokeskuksen Yritysrekisterin mukaan Suomessa oli vuonna 2013 yhteensä yritystä pois lukien maa-, metsä- ja kalatalous. Suuryrityksiä oli 588 kappaletta (0,2 %), keskisuuria yrityksiä kappaletta (0,9 %) ja mikroyrityksiä kappaletta (93, 4 %). Mikroyritykset työllistävät yhdestä yhdeksään henkilöä. (Suomen Yrittäjät 2015). Yrityksistä oikeudelliselta muodoltaan osakeyhtiöitä oli kappaletta. Luonnollisia henkilöitä eli ammatin- tai elinkeinonharjoittajia oli kappaletta. Alle viiden hengen mikroyrityksiä toimi kappaletta, ja ne työllistivät henkilöä. (Tilastokeskus 2015). Yksityiset elinkeinon- ja ammatinharjoittajat ovat pääosin yksinyrittäjiä ja työllistävät lisäksi perheenjäseniään. Tämä yrittäjäryhmä on Suomessa merkittävä taloudellinen toimija ja työllistäjä. Lähes kolmasosa yrityksistä lopettaa toimintansa kolmen ensimmäisen vuoden aikana ja Suomessa viiden toimintavuoden jälkeen vain puolet aloittaneista yrityksistä jatkaa toimintaansa. Matalin eloonjäämisaste on palvelualojen toiminimiyrityksissä (HE 83/2014, 19). Konkurssihakemuksia tehtiin vuonna 2014 tammi-lokakuussa kappaletta. Vähennystä edellisvuoden vastaavan ajankohtaan verrattuna on 5,7 prosenttia. Eniten lisäystä on kaupan päätoimialalla 611 konkurssia, mikä on 5,9 prosenttia enemmän kuin vastaavana ajankohtana vuotta aiemmin. Henkilökuntaa konkurssiin haetuissa yrityksissä oli , mikä on 9,7 prosenttia vähemmän kuin edellisvuonna. (Tilastokeskus 2015). Taulukossa 1 esitetään vireille pannut konkurssit vuosina
26 17 TAULUKKO 1 Vireille pannut konkurssit tammi-lokakuussa (Tilastokeskus 2015) Velkajärjestelyhakemuksien määrä kasvoi vuodesta 2008 alkaen vuoteen 2014 asti. Taulukossa 2 on esitetty yksityishenkilön velkajärjestelyhakemukset vuosina Tilastokeskuksen tietojen mukaan vuonna 2014 velkajärjestelyhakemuksia jätettiin käräjäoikeuksiin kappaletta, jossa lisäystä edellisvuoden vastaavaan ajankohtaan verrattuna on 9,3 prosenttia (lisäys 362 kappaletta). Aviopuolisoiden yhteishakemuksia oli 9,2 prosenttia, kanssavelallisten hakemuksia 0,4 prosenttia ja yksittäisten hakijoiden hakemuksia 90,4 prosenttia. (Tilastokeskus 2015).
27 18 TAULUKKO 2 Yksityishenkilön velkajärjestelyhakemukset tammi-joulukuussa (Tilastokeskus 2015) Elinkeinotoiminnassa velkaantuneiden velkamäärä oli keskimäärin euroa, joka on kolminkertainen verrattuna asiakkaisiin, joiden velkaongelmat johtuivat pääosin maksamattomista kulutusluotoista. Nykyisin talous- ja velkaneuvonnan asiakkaiden maksuvaikeudet ovat tuoreita. Kolmasosalla maksuvaikeudet olivat alle kaksi vuotta vanhoja keskimääräisen keston ollessa viisi vuotta. (Valkama 2011, 5; HE 83/2014, 6). 3.2 Yrittäjyydestä yleisesti Euroopan Komissio on laatinut Yrittäjyys toimintasuunnitelman, jonka avulla pyritään virkistämään Euroopassa yrittäjyyttä. Toimintasuunnitelman tavoitteena on muun muassa lisätä yrittäjien määrää, auttaa yrityksiä kasvuun sekä tukea niitä elinkaaren kriittisissä vaiheissa. Rehellisesti toimineen konkurssiyrittäjän liiketoiminnan jatkumista pyritään helpottamaan esimerkiksi vastuusta vapauttavaa aikaa lyhentämällä. (Euroopan komissio 2015). Euroopassa pienet- ja keskisuuret yritykset (small and medium-sized enterprises, SMEs) ovat merkittäviä taloudellisia toimijoita muodostaen 99 % yrityksistä. Viiden viimeisen vuoden aikana uusia työpaikkoja on syntynyt eniten pieniin ja keskisuuriin yrityksiin eli 85 % yksityisen sektorin työpaikoista. (European Commission 2015).